Diari Oficial de la Generalitat Valenciana


Sumari del DOGV 6060, del 20-07-2009 (2009/8520)

RESOLUCIÓ de 13 de juliol de 2009, del secretari autonòmic d'Ocupació i director general del Servici Valencià d'Ocupació i Formació, sobre delegació de competències derivades de la gestió de les mesures previstes en l'Ordre de 10 de juliol de 2009, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector de fabricació i components del calçat, adoberia i marroquineria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6060

Data del DOGV
:   20-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8520


Data del document
:   13-07-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servici Valencià d'Ocupació i Formació
    * competència administrativa
    * delegació de poders

RESOLUCIÓ de 13 de juliol de 2009, del secretari autonòmic d'Ocupació i director general del Servici Valencià d'Ocupació i Formació, sobre delegació de competències derivades de la gestió de les mesures previstes en l'Ordre de 10 de juliol de 2009, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector de fabricació i components del calçat, adoberia i marroquineria. [2009/8520]  
Immers en el context previst per la disposició addicional 75ª de la Llei 30/2005, de 29 de desembre, de Pressupostos Generals de l'Estat per a l'any 2006, relatiu a l'adopció de distintes mesures de suport a la modernització i millora de la competitivitat dels sectors tèxtil i de la confecció, del calçat i del moble, es va publicar el 24 de febrer de 2009 el Reial Decret 100/2009, de 6 de febrer, pel qual s'establixen mesures per a facilitar l'adaptació laboral del sector de fabricació i components del calçat, adoberia i marroquineria als canvis estructurals en el comerç mundial.  
Este reial decret desenvolupa, entre altres, un conjunt de mesures sociolaborals contingudes en el pla de suport al sector de fabricació i components del calçat, adoberia i marroquineria, per mitjà de la regulació d'un conjunt de subvencions destinades a evitar l'eixida del mercat laboral del col·lectiu de treballadors excedents d'este sector.  
De conformitat amb el que establix la disposició addicional 1ª del Reial Decret 100/2009, de 6 de febrer, com que es tracten d'ajudes la gestió i control de les quals han sigut traspassats a la Generalitat, es fa necessària la seua adaptació a les peculiaritats organitzatives del Servici Valencià d'Ocupació i Formació, com a organisme responsable de les polítiques d'ocupació, la formació i la intermediació laboral.  
Així mateix, la publicació de l'Ordre de 10 de juliol de 2009, de la Conselleria d'Economia, Hisenda i Ocupació, per la qual es regula i es convoca la concessió de subvencions per a la facilitar la reinserció laboral dels treballadors excedents del sector de fabricació i components del calçat, adoberia i marroquineria, com a desenvolupament propi de les mesures previstes en el reial decret citat, necessita establir un nou règim de delegació de competències sobre esta matèria, de manera que facilite la consecució d'un grau notable d'eficàcia i d'economia en la gestió dels procediments administratius que es deriven de la seua aplicació.  
En conseqüència, i de conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció introduïda per Llei 4/1999, de 13 de gener; i en l'article 63 de la Llei 5/1983, de 30 de desembre, del Consell, modificada per Llei 12/2007, de 20 de març, de la Generalitat, resolc:  
Primer. Gestió de subvencions  
1. En relació amb les ajudes regulades per mitjà de l'Ordre de 10 de juliol de 2009, de la Conselleria d'Economia, Hisenda i Ocupació, per la qual es regula i es convoca la concessió de subvencions per a la facilitar la reinserció laboral dels treballadors excedents del sector de fabricació i components del calçat, adoberia i marroquineria, es delega en els/es titulars de les direccions territorials d'Ocupació del Servef, en el seu respectiu àmbit d'actuació, l'exercici de les competències que s'indiquen a continuació:  
a) La competència de concessió i denegació de les subvencions, així com la firma de tots els documents administratius que siguen necessaris per a formalitzar estes concessions, independentment del caràcter genèric o nominatiu d'estes.  
b) La resolució d'acceptació del desistiment, la renúncia i qualsevol altra manera de finalització del procediment, així com qualsevol altra incidència o variació de les condicions que es produïsca després de la concessió de les ajudes.  
c) El reconeixement de l'obligació i la proposta de pagament.  
d) La minoració de la subvenció concedida en els supòsits establits en la normativa vigent.  
e) La incoació i la resolució dels expedients de revocació de subvencions en els supòsits previstos normativament.  
f) En relació amb el que establixen les dos lletres anteriors, es delega també la competència per a exigir el reintegrament de les quantitats indegudament percebudes i els interessos de demora des del moment del pagament d'estes.  
2. La firma de tots els documents comptables que associats es requerisquen per a la gestió d'estes subvencions, inclosos els de retenció de crèdit, corresponents al subprograma 322.59 «Administració i coordinació general» o equivalent, correspondrà al cap de l'Àrea de Recursos Humans i Econòmics.  
Segon. Gestió financera i pressupostària  
L'exercici de les competències en matèria de gestió financera i pressupostària relacionada amb les subvencions objecte d'esta delegació, s'efectuarà en els termes establits en el resolc quart de la Resolució de 3 de març de 2008, del director general del Servef, sobre delegació de competències en matèria de personal, gestió financera i pressupostària, contractació administrativa i gestió de subvencions (DOCV núm. 5.719, de 07/03/2008).  
Tercer. Suplència dels òrgans delegats  
En cas de vacant, absència o malaltia dels titulars dels òrgans delegats en el resolc primer, les competències delegades s'exerciran a través del règim següent:   
A. Les atribuïdes als directors/es territorials d'Ocupació del Servef, seran assumides pel respectiu cap de servici territorial que corresponga per raó de la matèria de què es tracte, i si no n'hi ha, per l'ordre determinat entre aquells, en l'article 22 del Reglament d'Organització i Règim Jurídic del Servef.  
B. Respecte de les competències delegades en el cap de l'Àrea de Recursos Humans i Econòmics, estes seran assumides automàticament, mentres perdure la dita situació, pel/la titular de la Secretaria General. En el cas que, al seu torn, este òrgan es trobe en la mateixa situació, assumiran les competències els òrgans que se citen en l'article 14.3 del Reglament d'Organització i Règim Jurídic del Servef, segons l'ordre allí establit.  
Quart. Constància expressa de la delegació  
Les resolucions administratives que s'adopten per delegació indicaran expressament esta circumstància i es consideraran dictades per l'òrgan delegatori, sense que càpia la delegació de competències delegades.  
Quint. Avocació de la competència  
La delegació de competències que s'efectua a través de la present resolució s'entén sense perjuí que, en qualsevol moment, el director/a general del Servef puga demanar el coneixement i la resolució de qualsevol assumpte o expedient amb els requisits de l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Sext. Entrada en vigor i vigència  
La present resolució de delegació de competències entrarà en vigor el mateix dia de la seua publicació en el Diari Oficial de la Comunitat Valenciana i la seua vigència s'estendrà durant el període d'aplicació de les accions de suport previstes en l'Ordre de 10 de juliol de 2009, de la Conselleria d'Economia, Hisenda i Ocupació, per la qual es regula i es convoca la concessió de subvencions per a la facilitar la reinserció laboral dels treballadors excedents del sector de fabricació i components del calçat, adoberia i marroquineria.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan en el termini d'un mes, computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre recurs que consideren convenient.  
València, 13 de juliol de 2009.- El secretari autonòmic d'Ocupació, director general del Servef: Luis Lobón Martín.